Rakennuspiirtäjä (2 paikkaa) | aTalent Recruiting
Soveltuvia opintoja (esim. arkkitehti, sisustusarkkitehti, rakennusinsinööri),
AutoCAD-ohjelman käyttökokemusta teknisestä 2D-piirtämisestä
Oletko itseohjautuva ja innokkaan asenteen omaava arkkitehtiopiskelija, jolla on halu kartuttaa työkokemusta rakennuspiirtämisestä? Sponda etsii kahta Rakennuspiirtäjää liittymään Kiinteistökehityksen liiketoimintayksikön support-tiimiinsä joko osa-aikaisesti tai kokoaikaisesti! Päätehtäväsi on liiketilojen (toimistot ja kauppakeskukset) layoutien päivittäminen pohjakuviin. Toimitilojen vuokralaisten vaihtuessa tiloja muokataan usein uusien vuokralaisten tarpeiden mukaan ja oletkin tässä prosessissa tärkeässä roolissa. Varmistat että ajantasaiset pohjakuvat löytyvät, saatat käydä kohteissa tekemässä tarkistusmittauksia ja selvittää teknisiä yksityiskohtia muutostöistä vastaavan tiimin kanssa, sekä piirrät vuokralaisille ehdotuksia muutoksista. Lisäksi huolehdit pohjakuvien arkistoinnista ja ylläpidät teknistä aineistoa. Tehtävässä tukenasi toimivat kokeneet projektipäälliköt ja kustannuslaskijat. Teet tiiviisti yhteistyötä vuokrauspäälliköiden kanssa, joilta toimitilojen muutospyynnöt tulevat. Työnkuva on yrityksessä uusi, joten pääset myös rakentamaan tätä uutta roolia. Voit työskennellä tilanteesi mukaan joko täysipäiväisesti tai osa-aikaisesti minimissään n.15h/vko.
Soveltuvia amk- tai yliopisto-opintoja (esim. arkkitehti, sisustusarkkitehti, rakennusinsinööri)
Muutostöiden teknisten vaatimusten ymmärrystä perustasolla, jotta hahmotat, millaisia muutoksia pohjiin voidaan ehdottaa
Kykyä priorisoida työtehtäviä: saatat saada kerralla useita tehtäväpyyntöjä, joista osaat tarttua kiireellisimpiin asioihin ensin
Hyviä yhteistyötaitoja ja rohkeutta hakea tietoa oma-aloitteisesti yrityksen sisällä monilta eri sidosryhmiltä
Aikaisempi työkokemus rakennuspiirtämiseen liittyen
Tehtävän jossa pääset kehittämään ammattitaitoasi jo opintojen ohella
Mahdollisuuden olla mukana rakentamassa uutta tiimiä ja sen työtapoja
Dynaamisen työympäristön, jossa pääset näkemään ja oppimaan laajasti kiinteistökehityksen toimialasta
Mikäli Sponda kuulostaa sinulle sopivalta seuraavalta askeleelta, lähetä hakemuksesi ja CV:si, sekä viimeisin opintosuoritusotteesi pdf-muodossa viimeistään 22.10. osoitteessa: https://apply.atalent.fi/sponda-rakennuspiirtaja-2-paikkaa-10-2018. Kerrothan hakudokumenteissasi myös palkkatoiveesi ja aikaisimman mahdollisen aloituspäivän.
Tehtävästä voit kysyä tarkemmin Spondan Mika Heiskalta (Liiketoimintajohtaja, Kiinteistökehitys) seuraavina soittoaikoina: 11.10. klo 16-18 tai 18.10. klo 16-18. (puh. 050 554 9652). Hakuprosessia ja aikatauluja koskeviin kysymyksiin vastaa aTalentin Rekrytointipäällikkö Laura Isosomppi (puh. 044 557 7737, laura.isosomppi[ät]atalent.fi).